रणबीर कपूर और दीपिका पादुकोण की ‘ये जवानी है दीवानी’ रिलीज हो गई है। इस फिल्म को करते हुए इन दोनों के बीच की कैमिस्ट्री भी क्लोज हो गई है। गौरतलब है कि दीपिका और रणबीर के बीच गहरी दोस्ती मार्च 2008 में फिल्म ‘बचना ए हसीनों’ में साथ काम करने के बाद से शुरू हुई थी, लेकिन नवंबर 2009 में दोनों अलग हो गए थे। अब इन दोनों के बीच फिर इतनी बॉन्डिंग हो गई है कि वे एक दूसरे की पर्सनल आदतों के बारे में भी जान गए हैं।
हाल ही में फिल्म के प्रीमियर के मौके पर दीपिका पादुकोण ने बताया कि उनके दोस्त सह कलाकार रणबीर कपूर मकड़ी और कॉकरोच से भी डर जाते हैं दीपिका ने कहा- अगर आप एक कमरे में हैं और वहां मकड़ी या कॉकरोच नजर आ जाए तो बाकी लोग तो उसे भगाने में लग जाएंगे, लेकिन रणबीर पलंग के नीचे छुप जाएंगे। ये बात मैं अनुभव से बोल रही हूं।
hin_Deva hin_Deva